google/wiki40b huggingface dataset:
Prås

Prås er et talglys av mangelfull kvalitet, og som dermed avgir lite lys. Flammen vil flakke og sprute. Begrepet har ukjent opphav.
Licracantha

Utseende

En liten, avlang, matt, brun, maurlignende trebukk. Kroppen er kledt med lyse, oppstående hår. Antennene har et forlenget første ledd og er knebøyd etter dette, noe som forsterker likheten med maur sterkt. Antennespissen er litt utvidet, også som hos maur. Pronotum har rundede sider og er tønneformet sett ovenfra, med en dobbelt innsnevring ved roten som etterligner maurenes "vepsetalje". Promotum og den fremre delen av dekkvingene er kledt med lyse, nedliggende, smale skjell. Dekkvingene er parallellsidige med omtrent rettvinklede "skuldre", tett og kraftig punkterte, med et skrått, hvitt tverrbånd. Sett fra siden har de en tydelig "sal" da den midtre delen er noe innsunket. Beina er nokså korte med klubbeformede lår.

Utbredelse

Arten er bare kjent fra den Dominikanske Republikken.
Tulum (kommune)

Tulum er en kommune i den meksikanske delstaten Quintana Roo. Den hadde 28 263 innbyggere i 2010. Arealet er på 2040 km². Den grenser til Solidaridad kommune i nord, Det karibiske hav i øst, Felipe Carrillo Puerto kommune i sør, og delstaten Yucatán i vest.
Kommunens administrasjonssentrum er byen Tulum. Andre store landsbyer i kommunen er Chemuyil og Akumal.
I Tulum kommune ligger også ruinene av mayabyene Tulum, som den har fått navnet sitt fra, og Cobá. Tulum er et populært turistmål på grunn av sine flotte karibiske strender som ennå ikke har blitt overutbygd av turistindustrien i like stor grad som nærtliggende Playa del Carmen og Cancún. I sør ligger en liten del av biosfærereservatet Sian Ka'an.
Tulum er en av landets yngste kommuner. Den blei skilt ut fra Solidaridad kommune 13. mars 2008.
Rundt en tredjedel av kommunens innbyggere snakker et indiansk språk, hovedsakelig yukatansk maya. 1066 av innbyggerne over fem år som snakker et indiansk språk, snakker ikke spansk.
Tour de Ski 2011/12

Etappe 1

Oberhof

Etappe 2

Oberhof

Etappe 3

Oberstdorf

Etappe 4

Oberstdorf

Etappe 5

Toblach

Etappe 6

Toblach

Etappe 7

Cortina–Toblach

Etappe 8

Val di Fiemme

Menn

20 km klassisk, fellesstart

Kvinner

10 km klassisk, fellesstart

Etappe 9

Val di Fiemme
NM i svømming kortbane 1998

NM i svømming kortbane 1998 ble arrangert i Bergen 5.-8. mars 1998.
Semantisk kompresjon

Semantisk kompresjon (engelsk semantic compaction) er en utvelgelsesteknikk eller metode som brukes innen Alternativ og supplerende kommunikasjon. Teknikken brukes på talehjelpemidler for mennesker som ikke kan snakke, men har språkforståelse. Semantisk kompresjon anvender vanligvis Minspeak som symbolspråk, men det er også mulig og bruke andre symboler som Bliss. Systemet er utviklet av den amerikanske linguisten Bruce Baker i 1986.

Metoden

Semantisk kompresjon betyr at en språklig ytring blir kortet ned slik at en sterk bevegelseshemmet person kan si noe uten å stave seg gjennom lange ord og setninger. Et vanlig skriftspråk har få bokstaver (typisk 20-30) men relativt lange ord på mellom én og 10 bokstaver. Et slikt språk krever mange trykk på et tastatur. Hvis man derimot øker antall bokstaver, så kan ordene bli kortere. I mindspeaksystemet består alle ordene av én til tre tegn (symboler).
Istedenfor bokstaver bruker metoden symboler som har flere betydninger. For eksempel kan symbolet av et rødt eple bety: eple, farge rødt, spise, mat, farge. Kombinert med et annet symbol av en løper som står for handling eller et verb, kan eple pluss løperen bety «å spise». Dette krever bare to symboler, eller to trykk på talehjelpemidlet.

Minspeak i Norge

Metoden har vært brukt i USA og en del andre land i over 20 år. En prosjektgruppe ledet av NAV Kompetansesenter for tilrettelegging og deltakelse utarbeider en norsk oversettelse av systemet, med utgangspunkt i erfaringer fra konferanser og studiereiser i USA. Semantisk kompresjonsmetoden ble sammenlignet med tradisjonelle hierarkiske metoder.
Wouldn't Change a Thing

Informasjon

I Storbritannia var B-siden «It's No Secret» som ble utgitt som en single i Nord-Amerika, Japan, Australia og New Zealand i 1988. Sangen var ment å bli utgitt som den femte singelen fra debutalbumet Kylie men ble avlyst til fordel for «Hand on Your Heart» og ble utgitt som B-siden av «Wouldn't Change a Thing».

Musikkvideo

Videoen viser Kylie som lekent koser seg i en hage i London, ispedd studioklipp av henne i både uformelle og formelle klær. Hun har på jeans og en svart skjorte knyttet på midten og en kveldskjole, og et skjørt laget av perler.
Steven Ley

Steven V. Ley er professor i organisk kjemi ved University of Cambridge, og er Fellow ved Trinity College, Cambridge. Han var president for Royal Society of Chemistry (2000–2002) og ble utnevnt til kommandør av Order of the British Empire i januar 2002. Hans forskningsfelter er total syntese av biomolekyler med bl. a. indanamycin, routiennocin, avermectin B1a, okadainsyre, spongistatin, tapsigargin, epotilon A og rapamycin og utviklingen av nye katalysatorer, protecting grupper og reagenser. Hans totalsyntese av azadiraktin, fullført i 2007, er anerkjent som et av de viktigste landemerker i totalsyntese. Han fant opp det syntetiske stoffet TPAP, et vanlig brukt oksidasjonsmiddel. Han er også foregangsmann med bruk av immobilized reagenser og flow-teknikker i multi-step organisk syntese.
Städel

Städel offisielt  Städelsches Kunstinstitut und Städtische Galerie er et kunstmuseum i Frankfurt am Main, innviet i 1816.
Museet huser verk av blant andre Jan van Eyck, Rembrandt, Botticelli, Jan Vermeer, Edgar Degas, Henri Matisse, Claude Monet og Pierre-Auguste Renoir.
Andizjan

Andizjan (eller Andijon) er en by i Ferganadalen i det østlige Usbekistan med omkring 350 000 innbyggere. Byen er hovedstad i  provinsen Andizjan (Andijon viloyati) som er Usbekistans mest tettbefolkede provins.

Historie

Byen var kjent som Andugan på 900-tallet. Den ble ødelagt av mongolene, men mot slutten av 1200-tallet begynte en ny storhetstid med en sønnesønn av Djenghis Khan, Kaydu khan, som gjorde Andijon til hovedstad i kongeriket Fergana, en posisjon som byen beholdt i tre hundre år. Andijon var sentrum for en levende og lønnsom handel med Kashgar. I 1483 ble byens store sønn, Zahiriddin Muhammad Babur født. Men han måtte snart forlate byen. Tilskuddet av khanatet i Kokand førte til at Andizjans betydning avtok. 
Russerne under general Skobelov erobret byen i 1876 etter hard motstand. Byen var i 1898 sentrum for et opprør ledet av en ishan av naqshbandiordenen, Madali. Opprøret ble brutalt slått ned av russerne etter tre dagers harde kamper. I 1899 nådde jernbanen byen og en russifiseringsprosess skjøt fart. I 1902 ble Andijon rammet av et stort jordskjelv som krevde minst 4500 menneskeliv og ødela store deler av gamlebyen. 
Andizjan er sentrum for Usbekistans oljeindustri. Det er store bomullsmarker i området. Den koreanske bilprodusenten Daewoos lokalisering av en bilfabrikk til Andizjan var et viktig tilskudd til byens og regionens næringsliv.

Andizjan massaker 2005

Andizjan var i mai 2005 åsted for en militær massaker av mange hundre demonstranter som protesterte blant annet mot president Islam Karimovs regime. Regjeringen prøvde først å dekke over saken, men måtte på internasjonal press innrømme hendelsen.
Politikk i Nesodden

Direkte ordførervalg 2007-2011

Nesodden var sammen med Hurdal de eneste kommunene i Akershus med direkte ordførervalg i 2007. Prosjektet ble gjennomført sammen med 49 andre kommuner i Norge. En tendens de senere årene har vært lav valgdeltakelse, og man håpet at dette ville øke oppslutningen ved lokalvalgene fordi folk kunne føle at de fikk større innflytelse. Man antok også at det kunne bli lettere å orientere seg i det politiske landskapet. På nasjonalt plan har ordningen fått kritikk for å kunne være populistisk eller en amerikanisering av valgkampen. Mange var redde for at folk ville stemme på grunn av person, og ikke den politikken partiet står for.
Resultatet av ordførervalget i 2007 ble at sittende ordfører fra SV ble gjenvalgt med klar margin.
Ved kommunevalget i 2011, etter at forsøksordningen med direkte ordførervalg var avsluttet, gjennomførte Nesodden en rådgivende folkeavstemning om ordførerembedet som eneste kommune i landet. Resultatet ble ikke tatt til følge av kommunestyret.

Viktige saker

Som en av få kommuner i landet innførte Nesodden i 2001 en regel om at dersom minst 10% av de stemmeberettigede innbyggerne eller en tredjedel av kommunestyrerepresentantene framlegger krav om det, kan lokalpolitiske saker tas opp til rådgivende folkeavstemning. Dette ble benyttet tre ganger. Første gang i forbindelse med en byggesak på Nesoddtangen, andre gang i forbindelse med slamdeponiet ved Malmøykalven i Oslofjorden og tredje gang som rådgivende valg av ordfører i tilknytning til kommunevalget 2011.
Ordningen ble opphevet ved vedtak i kommunestyrets konstituerende møte 20. oktober 2011, med 21 stemmer (Ap, H, FrP, V) mot 9 (SV, R, Mdg, Krf).
Punktseljefly

Utseende

Et middelsstort (vingespenn 36 – 41 mm), gråbrunt nattfly. Forvingene er lyst gråbrune med spredte, mørkere skjell. Nyre- og ringmerkene er tydelige og lyskantede. Mellomlinjene, som avgrenser vingens midtfelt, er ofte utydelige. Bølgelinjen, som går lags vingens ytterkant, er nesten rett og tofarget, brun og hvit. Bakvingen er hvit ved roten, lyst brunlig lenger ute, med brun ytterkant. Larven er grågrønn med brede, svarte og grønnhvite sidestriper.

Levevis

Arten finnes i ulike, mest åpne områder, blant annet heier. Larvene lever på ulike løvtrær, busker og urter, blant andre pors, selje og mjødurt. De voksne sommerfuglene flyr i april – mai og kommer gjerne til lys, og besøker blomster, blant annet på selje.

Utbredelse

Den er utbredt i Europa. I Norge er den funnet spredt nord til Hordaland.
Jean-Marc Nattier

Bakgrunn

Jean-Marc Nattier var sønn av portrettmaleren Marc Nattier og av miniatyrmalerinnen Marie Courtois. Selv ble han opplært opp av faren og en morbror, allerefe 18 år gammrl ble han opptatt i det franske kunstakademi. 25 år gammel ble han viden kjent for å ha laget tegningene til noen populære kobberstikk.

Prominent maler

I 1715 reiste han til Amsterdam og møtte tsar Peter den store, og malte portretter av flerer av hoffolkene. Han malte tsarinaen i Den Haag og tsaren i Paris. På tsarens oppdrag malte han også en fremstilling av slaget ved Poltava. Et tilbud fra tsaren om å bli med til Russland takket han nei til. Det satte tsaren lite pris på, og lot være å betale for portrettene av seg og gemalinnen.
De neste årene arbeidet Nattier også med landskapsmaleri. I 1720 ble han en av dem som gikk dundrende konkurs etter den økonomiske statskollapsen i Frankrike da John Laws banksystem spilte falitt. 
Dermed måtte han konsentrere seg om det langt mer lukrative portrettmaleriet. Han ble offisielle portrettist for familien d'Orléans og i 1748 portrettmaler ved kong Ludvig XVs hoff. Gjennom flere tiår var han portrettmaler for den franske elite, med kongefamilien på toppen. 
Litt eller litt vakte han til live igjen en gammel sjanger, nemlig det allegoriske portrett. Der innsatte han en levende person som han portretterte i en guddom fra Olympen eller som en rent allegorisk skikkelse. Denne formen for portrett tiltalte kong Ludvig XIs hoffdamer, blant annet fordi den tillot at eventuelle uskjønnheter hos modellen på upåfallende vis rett og slett kunne utelates. Slik ble han samtidig oppfinneren av det såkalte portrait histoiré. Et godt eksempel er hans portrett av den kongelige maitresse Madame de Pompadour som Diana.
Nattier er kjent for sine forfinede, men godt gjenkjennelige portretter av unge kvinner, samt for å ha skapt mote med å benytte en klassisk bakgrunn i portrettene. Hans maleri har et følsomt og vart uttrykk, med en forkjerligghet for blåaktige fargetoner. Han utmerket seg som en meister i å gjengi glansen i forskjellige typer av tøyer.
Malerier av Nattier henger blant annet i Eremitasjen i St. Petersburg, Louvre, Versailles, Wallace Collection i London og Condémuseet i Chantilly.
Grunnstoff

Et grunnstoff er et stoff som ved konvensjonelle kjemiske metoder ikke kan adskilles i flere stoffer. Et grunnstoff er et naturlig stoff med bare én type atomer. Det består av atomer med samme atomnummer, det vil si samme antall protoner i atomkjernen. Atomene kan være av ulike isotoper, altså med forskjellig antall nøytroner og forskjellig atommasse, men de kjemiske egenskapene bestemmes i hovedsak av protontallet.
Grunnstoffene er svært ulike i sin form og beskaffenhet. Til grunnstoffene hører stoffer som spiller en viktig rolle i naturens prosesser, for eksempel hydrogen, oksygen, nitrogen og karbon. Til grunnstoffene hører også materialer som jern, kobber, sølv, gull og platina. Noen grunnstoffer er derimot sjeldne.
Hydrogen, helium og litium fantes i universet før stjernene ble dannet. De resterende grunnstoffer har blitt dannet i stjernene. Grunnstoffer med masse opp til og med jern blir dannet av fusjonsprosessene i en stjerne. Alle grunnstoffer tyngre enn jern er blitt til i supernovaeksplosjoner, som frigjør dem og sprer dem til omgivelsene.

Oppbygning

Et grunnstoff er definert som et stoff der alle atomene har like mange protoner i kjernene. Selv om atomene kan være av forskjellige isotoper, vil dette ikke ha noen innvirkning på inndelingen i det periodiske system.
Grunnstoff opptrer i mange forskjellige former. Edelgassene finnes i gassform som består av enkeltatomer. Metall består av et stort antall sterkt sammenbundne atomer. Mange grunnstoff, blant annet oksygen, danner også molekyler sammensatt av to eller flere atomer.
Mange grunnstoffer opptrer i forskjellige former, såkalte allotrope former, fordi atomene i grunnstoffet kan binde seg til hverandre på forskjellige måter. To slike grunnstoff er oksygen, i formene O₂ og O₃, og karbon, som finnes som grafitt, diamant, og fulleren.
De fleste grunnstoffer før uran i periodesystemet er stabile, og ikke radioaktive i sin grunnform. Derimot kan isotoper være radioaktive. Blant de høyere nummererte grunnstoffene er mange ustabile og radioaktive i alle former. Dette inkluderer alle kunstig fremstilte grunnstoff, det vil si alle grunnstoff med atomnummer over 92. Plutonium er et eksempel på et slikt grunnstoff.

Historie

Begrepet grunnstoff ble etablert av franskmannen Antoine Lavoisier i hans bok fra 1789. Der skriver han at grunnstoff er alle stoff som ikke har latt seg dele i enklere stoff. Lavoisier satte også opp en liste over stoff han mente måtte være grunnstoff, en liste som blant annet inkluderer jern, gull, og svovel, men også varme og lys.
I 1869 satte russeren Dmitrij Mendelejev de 63 grunnstoffene som da var kjent i et system. Han fant ut at hvis grunnstoffene ble ordnet i en lang rekke etter økende atommasse, viste det seg at grunnstoffer med omtrent de samme egenskapene dukket opp periodevis. For å vise denne periodisiteten ordnet han grunnstoffene i grupper. Han lot det også være åpne plasser i systemet for grunnstoffer som han antok ville bli oppdaget senere, med forslag om hva deres egenskaper ville være. Disse grunnstoffene, med de forutsette egenskapene, ble funnet senere.
Terje Wiik & Melkemaskinene

Terje Wiik & Melkemaskinene er et musikkalbum med Terje Wiik, utgitt i 1986.
Filmavisen

Historikk

Alt fra 1929 hadde Oslo Kinematografer produsert en lokal utgave, og under okkupasjonen, fra 1941, ble produksjonen, i propagandaøyemed, utvidet og riksdekkende. Produksjonen lå under Norsk Film A/S, som da var under tysk kontroll og fikk betydelige budsjettmidler til dette arbeidet. Det var i denne tiden et effektivt distribusjonsnett ble utviklet, og utstyr av høy teknisk kvalitet ble anskaffet. Allerede 8. mai 1945 tok norske pressefolk over produksjonen. Enkelte av dem kom direkte fra tysk fangenskap. Filmavisen gikk hver torsdag frem til 1963, da de fleste medarbeiderne gikk over til NRK og det daglige nyhetsprogrammet Dagsrevyen.
Filmavisen gikk som forfilm på de fleste kinoer, spesielt hvis hovedfilmen var en norsk spillefilm. Ellers hadde Filmavisen sin faste kino i Oslo, Palassteatret hvor Filmavisen frem til 1963 ble satt sammen med andre aktuelle filmer til en én-times forestilling. Publikum kunne komme og gå under forestillingen.
Filmavisen var i årene etter annen verdenskrig et viktig redskap innen både folkeopplysning, opinionsdannelse og nasjonsbygging. Innslagene dreide seg om alt fra nasjonale begivenheter og reportasjer fra forskjellige landsdeler, til praktiske råd om hushold og hygiene. Innholdet la vekt på folkeliv og natur, konge og fedreland, men også modernisering og fremskritt.
For kommentarene stod blant andre Vilhelm Bjørset, Halfdan Hegtun, Axel Amlie, Jan Frydenlund, Knut-Jørgen Erichsen, Andor Birkeland og Rolf Kirkvaag. Under krigen tilhørte kommentatorstemmen Egil Nakling. Jolly Kramer-Johansen stod for musikkutvalget.

Nyutgivelser

Rikholdige utdrag fra Filmavisen ble gitt ut på 10 VHS-kassetter av Norsk Film i 1993 under tittelen Filmavisen: Norges historie i levende bilder.
I 2011 ble DVD-boksen Norge i bilder: Filmavisen 1941-1963 utgitt på 13 DVD-er av SF Norge. Denne boksen inneholder også innslag fra tiden da produksjonen var kontrollert av Nasjonal Samling (NS), og i forkant av utgivelsen oppstod en offentlig debatt rundt hvorvidt det var riktig å offentliggjøre opptak hvor mange vanlige NS-medlemmer kan identifiseres. Mange av disse var svært unge, og fremdeles i live da DVD-ene ble gitt ut.

Tilgjengelig i NRKs arkiver

Hele Filmavisen ble tilgjengelig i NRKs nett-TV fra sommeren 2016.
Atle Nielsen

1990-tallet og fremover

Da TV 2 etablerte seg i Bergen, begynte han i kanalens sportsredaksjon, hvor han var størsteparten av tiden fra 1992 til 1999. Han var også med i andre sammenhenger i TV 2, blant annet var han programleder for God ettermiddag, Norge, som gikk hver dag det første året TV 2 var på luften, samt  i Sommerredaksjonen og God morgen Norge.
I de senere år har han blant annet vært programleder for TV3s sendinger fra Mesterligaen og medlem av Herreavdelingen i NRK radio. Han bidrar med kåserier med spennvidde fra «Morgan Kanes damer» til «Johs. Harvikens ørevarmer». Sommeren 2006 var han også i Reiseradioen og snakket om gamle sommerhits og hva de betød for dem som var unge for 25 år siden. I tillegg til oppgaver i NRK og TV3, skriver han for ulike blader og aviser og har også oppdrag som medierådgiver. Våren 2010 var Atle Nielsen tilbake i NRK Hordaland og ledet morgensendinger og formiddagsendinger i NRK P1s distrikssendinger for Hordaland.

Annet

Nielsen er gift med Tone Hartvedt og har to døtre født i 1988 og 1991. Atle Nielsen er sønn av visesangeren og NRK-personligheten Otto Nielsen.
Hengshui

Jernbane

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet  Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Qingdao-Taiyuan høyhastighetstog stanser her på sin vei fra Qingdao til Taiyuan.

Vei

Kinas riksvei 106 går gjennom området. Den løper fra Beijing og er innom blant annet Puyang, Kaifeng, Ezhou og Shaoguan på sin vei ned til Guangzhou i Sørkina.
Boza

Boza (tyrkisk: boza; bulgarsk: боза [boˈza]; rumensk: bragă) er et tyktflytende, svakt alkoholholdig type øl som konsumeres på Balkan, i Tyrkia, Sentral-Asia og Midt-Østen. Boza er med sitt høye kaloriinnhold og lave alkoholprosent (ca. 1%) brukt som en varmende og nærende drikk i vintermånedene.
Boza blir tradisjonelt laget av hirse, men kan også fremstilles av mais, bygg, rug, havre og hvete. Smaken er søt og noe syrlig. 
Navnet boza stammer fra det persiske ordet buze, som betyr hirse. Drikken har en lang historie i Vest-Asia hvor den er blitt produsert og drukket i over 8 000 år.
Selvstendig nasjonalgardeoperasjonsdivisjon (ODON)

Den russiske Selvstendig nasjonalgardeoperasjonsdivisjon (ODON) (russisk:Отдельная дивизия оперативного назначения) er en separat enhet i Den russiske nasjonalgarden. Divisjonen ble etablert den 17. juni 1924 som en del av kommunistpartiets sikkerhet og ble senere overført til Innenriksstyrkene i Russland.
Full betegnelse er: Отдельная орденов Жукова, Ленина и Октябрьской Революции Краснознамённая дивизия оперативного назначения имени Ф. Э. Дзержинского войск национальной гвардии Российской Федерации (ОДОН), men til daglig blir den bare benevnt "Dzerzjinskdivisjonen". Betegnelsen kommer fra Feliks Dzerzjinskij, som stiftet det sovjetiske hemmelige politi. Divisjonen ble overført til nasjonalgarden i 2016. Størrelsen på enheten er mer enn 18 000 soldater, og hoveddelen er forlagt til Reutov og Balasjikha.
Dušan Petković

Landslaget

Dušan Petković spilte 7 landskamper for Serbia og Montenegros herrelandslag. Han ble tatt ut i Serbias tropp til VM i fotball 2006.
Den skandinaviske føderasjon av Le Droit Humain

Den skandinaviske føderasjon av Le Droit Humain er den skandinaviske føderasjonen av den internasjonale frimurerordenen Le Droit Humain.
Ordenen ble første gang etablert i de nordiske land, da losje Yggrdrasil ble grunnlagt i Kristiania i 1912. Losjen overlevde ikke andre verdenskrig. I 1923 ble likeledes losje Bifrost grunnlagt i Trondhjem, men denne er for tiden ikke aktiv.
I 1917 ble den første losjen dannet i Danmark, og i 1918 i Sverige. Island og Finland fulgte raskt etter, og har idag det største medlemstallet i Norden.
I Norge ble det i 1979 opprettet en frimurergruppe i Stavanger med 3 medlemmer. I 1981 var antall medlemmer økt til 7, og samme år ble Losje Isis formelt innviet og fikk sitt charter fra ordenenens Høyeste Råd i Paris. I september 2007 hadde losjen 40 medlemmer.
I Sverige finnes det en losje i Stockholm. I Danmark finnes Loge Odin i København, Loge Hermes i Århus og Loge Parsifal i Aalborg.
Elizabeth Svarstad

Elizabeth Svarstad, ph.d., (født 5. mars 1977) er en norsk dansekunstner, dansehistoriker og danseforsker.
Hun er utdannet ved Norges Dansehøyskole (tidl. Den norske balletthøyskole) i 2000. Hun har studert stildans, renessansedans, barokkdans og 1800-talls dans i Frankrike, England og USA. Hun har nordisk mastergrad i dansevitenskap fra NTNU, Stockholms universitet og Københavns Universitet med temaet Tolkning og rekonstruksjon med 1700-tallets sarabande som eksempel (2005). Hun har doktorgrad i dansevitenskap fra Institutt for musikk (NTNU) med avhandlingen "Aqquratesse i alt af Dands og Triin og Opførsel." Dans som sosial dannelse i Norge 1750–1820 (2018). Prosjektet var del av det tverrfaglige prosjektet pArts – Performing arts between dilettantism and professionalism. Music, theatre and dance in the Norwegain public sphere 1770–1850 støttet av Norges forskningsråd. 
Hun er Norges fremste spesialist i barokkdans og historiske danser og har medvirket i produksjoner ved Det kongelige slott, Den Norske Opera og Ballett, Akershus festning, Den gamle Krigsskolen, Linderud gård, Oslo ladegård og Norges musikkhøyskole og ved festivaler som Stockholm Early Music Festival, Barokkfest, Festival Musique de Sarrebourg, Valle Baroque, Olavsfestdagene og Vårsøgdagene. Hun har jobbet med de fleste ledende barokkorkestre i Norge og internasjonalt, blant annet Norsk Barokkorkester, Barokkanerne, Concerto Copenhagen, Ensemble Zimmermann, Ensemble Paulus Barokk, Trondheim Barokk, Stavanger Barokk, Christian IV Consort, Ensemble Freithoff og Det Norske Blåseensemble.
Hun har medvirket i TV-produksjoner som Anno (NRK), En bit av historien (TV2) og Firestjerners middag (TVNorge) og radioprogram som Klassisk musikkfrokost, Kulturhuset, Kveldsåpent og Spillerom på NRK og på Sveriges Radio.
Hun er kunstnerisk leder for Compagnie Contours, et dansekompani som utforsker 1700-tallets dans i møte med samtidige koreografiske konsepter. 
Hun medvirker i barokkforestillingen La Belle Dance, som har turnert med Rikskonsertene siden 2008 og forestillingen Grounds, som har turnert med Den kulturelle skolesekken siden 2019.